Bemutatkozás | Fapex
Tetőfedő Építőanyagkereskedő Kft.
A Fapex Kft-t 1991-ben jegyezte be a cégbíróság Budapesten. Szakmailag felkészülten, széles áruválasztékkal várjuk az építkezni szándékozókat a város szívében, Zuglóban, parkolási lehetőséggel. Forgalmazott termékeink minőségét az ISO 9001 Szabvány Minőségbiztosítási Rendszer garantálja.
A szaktanácsadás, tervezés és számítógépes anyagszükséglet számítás mellett már évek óta a kivitelezéssel is foglalkozunk az ország egész területén.
Az érdeklődők tájékoztatását átlagosnál magasabb anyag- és termékismerettel segítjük, ezzel is biztosítva a teljes körű kiszolgálást. Felkészültségünket a gyártó cégek továbbképzésein elsajátított ismeretekkel folyamatosan bővítjük.
Nálunk nem csak vásárolhat! Előzetes felmérést, tervet készítünk - igény szerint akár a helyszínen -, kiszámoljuk az anyagszükségletet, árajánlatot készítünk, és szaktanácsot is adunk, melyből kiderülnek az adott termék tulajdonságai és előnyei. Ez lehetővé teszi, hogy Ön a megszerzett információ birtokában elképzeléseinek megfelelően a legelőnyösebb döntést hozza meg.
Célunk, hogy egyre bővülő szolgáltatásainkkal ezután is kiérdemeljük vásárlóink, kivitelezőink legnagyobb megelégedését, visszatérését cégünkhöz.
A rossz minőség emléke sokkal tovább él, mint az alacsony ár miatt érzett rövidke öröm.